|  |  |  |  |  |
| --- | --- | --- | --- | --- |
| **Таблица**  **за направените предложения и коментари в процеса на общественото обсъждане на Индикативната годишна работна програма по Програма за морско дело, рибарство и аквакултури 2021-2027 за 2025 година** | | | | |
| **№** | **Данни на подателя** | **Дата на получаване** | **Коментар/Предложение** | **Становище на УО на ПМДРА** |
| 1.  2. | Национално сдружение на общините в Р България  Асоциация на производителите на рибни продукти „БГ ФИШ“ bgfish@abv.bg | 03.10.2024  23.10.2024 г.  (получено извън срока) | След запознаване с публикувания за обществено обсъждане проект на Индикативна годишна работна програма за 2025 г. (ИГРП) по Програмата за морско дело, рибарство и аквакултури 2021-2027 (ПМДРА), прави впечатление, че в същият не са включени процедури за предоставяне на БФП в подкрепа подобряването на инфраструктурата на рибарските пристанища, рибните борси, местата на разтоварване и лодкостоянките и за реализацията на Стратегиите по подхода на „Воденото от общностите местно развитие“ (ВОМР).  Процедурите „Подобряване на инфраструктурата на рибарските пристанища, рибните борси, местата на разтоварване и лодкостоянките, с цел да се улесни разтоварването и съхранението на нежелания улов“ и „Изпълнение на стратегии за Водено от общностите местно развитие“ с общ бюджет от над 53 млн. лв. са включени в ИГРП за 2024 г. със срокове за обявяването им през трето тримесечие на годината, като поканите за набиране на проекти по тях все още не са анонсирани.  В тази връзка и с оглед осъщественото договаряне на проектите по Фаза 1 от реализацията на подхода ВОМР с общини и местни инициативни рибарски групи, предлагаме в проекта на ИГРП за 2025 г. да се заложат изброените по-горе две процедури за предоставяне на безвъзмездна финансова помощ. По този начин, каквато е и целта на ИГРП за следващата календарна година, потенциалните кандидати по процедурите ще се информират за планираните в тяхна подкрепа дейности обект на финансиране, минималната и максималната финансова помощ и индикативните срокове за обявяване и кандидатстване с проектни предложения. При условие, че съществува готовност за обявяването на процедурите до края на настоящата година, то това следва своевременно да се отрази в изменение на ИГРП за 2024 г.  Като се надяваме, че предложението ни ще бъде отразено във финалните варианти на Индикативните годишни работни програми за 2024 г. или 2025 г. по Програмата за морско дело, рибарство и аквакултури 2021-2027 г.  Във връзка с общественото обсъждане на ИГРП за 2025 по Програмата за морско дело, рибарство и аквакултури изразяваме следните коментари: По процедура Предлагане на пазара, не следва да бъдат ограничени допустимите кандидати единствено до Организации на производителите и Асоциации на организации на производители, тъй като това би ограничило останалите сдружения на в сектора, организирани по друг принцип. Националното законодателство допуска сдружаване във всякакъв вид чрез Закона за юридическите лица с нестопанска цел в обществена или частна полза. Следва УО да предприеме действия за премахването на подобно ограничения. | Процедурите чрез подбор на проекти „Подобряване на инфраструктурата на рибарските пристанища, рибните борси, местата на разтоварване и лодкостоянките, с цел да се улесни разтоварването и съхранението на нежелания улов“ и „Изпълнение на стратегии за Водено от общностите местно развитие“ са включени в Индикативната годишна работна програма (ИГРП) за 2024 г. с целия програмен бюджет на съответния вид дейност. Процедурата за „Подобряване на инфраструктурата на рибарските пристанища, рибните борси, местата на разтоварване и лодкостоянките, с цел да се улесни разтоварването и съхранението на нежелания улов“ е планирана да се обяви с два крайни срока за подаване на проектни предложения. Изчерпването на наличния финансов ресурс и съответно еднократното обявяване на приема за подбор на стратегии е основанието, поради което УО на ПМДРА не е включил в ИГРП по ПМДРА за 2025 година прием по този вид дейност.  В ИГРП за 2025 г. на ПМДРА са добавени като допустими кандидати юридически лица, регистрирани по ЗЮЛНЦ. |